b'\n_START_ARTICLE_\nCol\xc2\xb7legi Escolapis (Sabadell)\n_START_SECTION_\nEdifici\n_START_PARAGRAPH_\nEscola constru\xc3\xafda abra\xc3\xa7ant un pati en forma de ce. L\'edifici est\xc3\xa0 constitu\xc3\xaft per planta baixa i tres pisos. Les fa\xc3\xa7anes exteriors estan endarrerides deixant un espai enjardinat entre l\'edifici i el carrer, estan estucades i les seves finestres estan protegides amb trencaaig\xc3\xbces de pedra. La reixa de ferro fos de la tanca \xc3\xa9s del 1908._NEWLINE_De l\'interior cal destacar el Sal\xc3\xb3 d\'Actes exornat amb quadres a l\'oli pintat per Josep Espinalt i uns medallons col\xc2\xb7locats en el fris superior on apareixen bustos de sants relacionats amb l\'Ordre Calas\xc3\xa0ncia. En el corredor del claustre hi ha relleus sobre Sant Josep de Calasan\xc3\xa7, obra de Camil F\xc3\xa0bregas.\n_START_SECTION_\nHist\xc3\xb2ria\n_START_PARAGRAPH_\nL\'edifici fou aixecat gr\xc3\xa0cies al conveni establert entre l\'Ajuntament i els escolapis. Aquests donaren tres edificis a canvi dels diners per a construir l\'escola. Fou inaugurat l\'any 1885. A la porta hi ha la inscripci\xc3\xb3 "Lletres, Pietat i Ci\xc3\xa8ncies", lema que indica la finalitat de l\'edifici.'